Μόνικα Μπελούτσι

Η Μόνικα Άννα-Μαρία Μπελούτσι (ιταλικά: Monica Anna Maria Bellucci, Ούμπρια, 30 Σεπτεμβρίου 1964) είναι Ιταλίδα ηθοποιός και μοντέλο.

Πρώτα χρόνια

Γεννήθηκε στην περιοχή Τσιττά ντι Καστέλλο, στην Ούμπρια της Ιταλίας. Είναι το μοναδικό παιδί της Μπρουνέλα Μριγκάντι και του Πασκουάλε Μπελούτσι και μεγάλωσε στο Σαν Τζιουστίνο.

Σταδιοδρομία 
 Ως Μοντέλο 
Η Μπελούτσι ξεκίνησε την ενασχόληση της με το μόντελινγκ, το 1977, σε ηλικία δεκατριών ετών. Μετά την αποφοίτηση της από το σχολείο, ξεκίνησε σπουδές νομικής στο Πανεπιστήμιο της Περούτζα, τις οποίες όμως εγκατέλειψε το 1988 λόγω του μόντελινγκ, αφού υπέγραψε συμβόλαιο με το πρακτορείο Elite Model Management και εγκαταστάθηκε στο Μιλάνο. Το 1989 ξεκίνησε να δουλεύει ως μοντέλο και στο Παρίσι αλλά και στη Νέα Υόρκη. Μεταξύ άλλων, πόζαρε για τον οίκο Dolce & Gabbana αλλά και τη γαλλική έκδοση του περιοδικού μόδας Elle. To 2001, φωτογραφήθηκε στο εξώφυλλο του περιοδικού Esquire.

Το 2003 φωτογραφήθηκε για το περιοδικό Maxim ενώ το Men's Health την συμπεριέλαβε στη λίστα με τις "100 Πιο Σέξι Γυναίκες Όλων Των Εποχών" στη θέση 21. Την ίδια χρονιά, δύο εθνικές εφημερίδες την χαρακτήρισαν ιταλικό σύμβολο του σεξ.

Το 2004, ούσα έγκυος στην κόρη της, Ντέβα, φωτογραφήθηκε γυμνή για την ιταλική έκδοση του Vanity Fair για να δείξει την αντίθεση της στην ιταλική νομοθεσία και την απαγόρευση δωρεάς σπέρματος, ενώ φωτογραφήθηκε ξανά για το ίδιο περιοδικό το 2010, ούσα έγκυος στη δεύτερη κόρη της. Από το 2006 μέχρι το 2010, η Μπελούτσι ήταν το πρόσωπο των προϊόντων του οίκου Ντιόρ.

Το 2012, έγινε το πρόσωπο του οίκου Dolce & Gabbana. Τον Φεβρουάριο του 2016, φωτογραφήθηκε για το ιταλικό GQ.

Την άνοιξη του 2019, περπάτησε για τον οίκο Dolce & Gabbana στην εβδομάδα μόδας του Μιλάνου.

 Προσωπική ζωή 
Από το 1990 μέχρι το 1994 ήταν παντρεμένη με τον φωτογράφο Κλαούντιο Κάρλος Μπάσο.

Το 1996, στα γυρίσματα της ταινίας Διαμέρισμα στο κέντρο της πόλης, γνώρισε τον Γάλλο ηθοποιό Βενσάν Κασέλ. Παντρεύτηκαν το 1999 και απέκτησαν δύο κόρες, την Ντέβα (γενν. 2004) και την Λέονι (γενν. 2010), ενώ έχουν παίξει μαζί και σε 10 κινηματογραφικές ταινίες. Το ζευγάρι ανακοίνωσε το διαζύγιό του στις 26 Αυγούστου 2013.

Όσον αφορά τη θρησκεία έχει δηλώσει: "Είμαι αγνωστικίστρια παρόλο που σέβομαι και με ενδιαφέρουν όλες οι θρησκείες. Αν υπάρχει κάτι που πιστεύω, είναι μια μυστήρια ενέργεια, αυτή που υπάρχει στους ωκεανούς και συνδέει τη φύση με τα όντα".

 Βραβεία και έπαινοι 
Το 2003, η Μπελούτσι κέρδισε το βραβείο Νάστρο ντ' Αρτζέντο β' γυναικείου ρόλου για την ερμηνεία της ως Αλέσια στο Απιστίες. Το 2006, εκτέλεσε χρέη κριτή στο 59ο Φεστιβάλ Κινηματογράφου των Καννών. Το 2009, κέρδισε το βραβείο World Actress Award στο Women's World Award.

Το 2023 της απονεμήθηκε το τιμητικό βραβείο Χρυσός Αλέξανδρος για το σύνολο της προσφοράς της στον κινηματογράφο κατά την διάρκεια του 64ου Φεστιβάλ Κινηματογράφου Θεσσαλονίκης.

 Φιλμογραφία 
μικρογραφία|362x362εσ|Η Μπελούτσι σε φωτογράφηση μόδας το 1990

 Ταινίες 
+ΈτοςΤίτλοςΡόλοςΣημειώσεις1990Vita coi figliΈλντα1991Φραντσέσκα (La Riffa)Φρανσκέσκα1992Δράκουλας (Bram Stoker's Dracula)νύφη του ΔράκουλαOstinato DestinoΜαρίνα/Άντζελα1994Briganti - amore e libertaΚοστάντζαI MilticiΝτέμπορα1995SnowballΜελίναJosephσύζυγος του Φάραώ1996L'appartmentΛίζαSorellina e il principe del sognoπριγκίπισσα1997DobermannΝατMauvais genreΚαμίλCome mi vuoiΝελίνα1998La PlalsirκορίτσιCompromiseΜονίκKaputt MundiΤζιούλια ΤζιοβάνιA los que amanΒαλέρια1999Comme un poisson hors de l'eauΜυρτίλMéditerranéesΜαργκουερί2000Under SuspicionΣαντάλ ΧερστFranck SpadoneΛάουραΜαλένα (Malena)Μαλένα Σκόρντια2001Η Αδελφότητα των Λύκων  (Le Pacte des loups)Σίλβια2002Αστερίξ και Οβελίξ: Επιχείρηση Κλεοπάτρα (Astérix & Obélix: Mission Cléopâtre)ΚλεοπάτραΜη Αναστρέψιμος (Irreversible)Άλεξ2003Remember Me, My LoveΑλέσιαTears of the SunΔρ. Λένα Φιόρ ΚέντρικςThe Matrix ReloadedΠερσεφόνηThe Matrix RevolutionsΠερσεφόνη2004Τα Πάθη του Χριστού (The Passion of the Christ)Μαρία ΜαγδαληνήSecret AgentsΜπάρμπαρα/ΛίσαShe Hate MeΣιμόνα Μπονασέρα2005Combien tu m'aimes?Ντανιέλα2006Napoleon and MeΕμίλια ΣπετζιάλιThe Stone CouncilΛόρα Σιπριέν2007Manuale d'amore 2ΛούτσιαShoot 'Em UpΝτόνα ΚουιντάνοLe deuxième souffleΜανούτσε2008SanguepazzoΛουίσα ΦερίνταL'uomo che amaΆλμπα2009Ne te retourne pasΤζινThe Private Lives of Pippa LeeΤζίτζι ΛιBaarìa – La porta del ventoκορίτσι του ΜπρικλέιερOmaggio a RomaΤόσκα2010The WhisteblowerΛάουρα ΛεβιάνιΥποψήφιος Μάγος (The Sorcerer's Apprentice)Βερόνικα2011Manuale d'amore 3ΒαϊόλαUn été brûlantΑντζέλ2012Rhino SeasonΜίνα2013Des gens qui s'embrassentΤζιοβάννα2014The WondersΜίλι ΚατέναNa QuebradaΠάολα2015Ville-MarieΣόφιSpectreΛούτσια Σκιάρα2016On the Milky RoadΝεβέσταMozart in the jungleΑλεσάντρα2018NektrotronicΦίνεγκανCall My Agent!Η Ίδια2019The Best Years of a LifeΈλεναSpider in the WebΆντζελα2020Radical Eye: The Life and Times of Tina ModottiΤίνα Μοντότι

 Τηλεόραση 
+ΈτοςΤίτλοςΡόλοςΣημειώσεις2016Mozart in the JungleΑλεσάντρα5 επεισόδια2017Twin PeaksΗ ΊδιαΕπεισόδιο: "Part 14"2018Call My Agent!Η ΊδιαΕπεισόδια: "Monica" & "ASK"

Παραπομπές

 Εξωτερικοί σύνδεσμοι 



Κατηγορία:Ιταλίδες ηθοποιοί κινηματογράφου
Κατηγορία:Ιταλίδες μοντέλα
Κατηγορία:Βραβευμένοι με Νάστρο ντ' Αρτζέντο